
DR.31.3.2015                                                                           69 

 

 

 

 Datuk Seri Tengku Adnan Tengku Mansor: Yang Berhormat Serdang, takkan 
lah Kementerian Perumahan dan Kerajaan Tempatan tidak berbincang dengan pengguna... 

 Tuan Pengerusi [Dato' Haji Ismail bin Haji Mohamed Said]: Ya, Yang 
Berhormat Serdang, duduk.  

 Datuk Seri Tengku Adnan Tengku Mansor: ...Fasiliti ataupun pengguna tentang 
apa yang mereka hendak bangunkan. Sudah pasti mereka akan berbincang dengan pihak 
kami dan pihak kami akan maklumkan kepada mereka kadar yang boleh kami bayar. 
Seperti apa yang telah disebutkan pada awal tadi, kadar yang pertama yang telah kami 
setuju pada awalnya ialah sebanyak RM28.80 satu tan.  Selepas ada perbincangan antara 
pihak KUB Berjaya Enviro di atas yuran pelupusan yang baru, maka dia telah bersetuju 
dengan kadar RM49.00.  Dia telah minta supaya Kerajaan Pusat untuk menampung 
RM20.20 per tan itu tadi. Terima kasih.  

 Dr. Ong Kian Ming [Serdang]: Yang Berhormat Menteri, saya hendak lebih 
memahami tentang proses, Yang Berhormat Menteri. Jikalau misalnya, jikalau tipping fee 
itu naik kepada RM200 satu tan, apa proses perbincangan yang akan dilakukan oleh pihak 
Kementerian Wilayah Persekutuan, KPKT dan juga DBKL? Ini untuk memastikan bahawa 
ratepayer di Kuala Lumpur itu tidak dipaksa untuk bayar lebih assessment untuk 
menampung kos operasi insinerator yang saya rasa akan jauh lebih, berbanding kos tipping 
fee di Bukit Tagar. Saya rasa Titiwangsa, Setiawangsa, penduduk dan pengundi mereka 
juga akan dapat kesan negatif akibat daripada kenaikan rate assesment ini.  

 Datuk Seri Tengku Adnan Tengku Mansor: Terima kasih Yang Berhormat 
Serdang.  Apa yang Yang Berhormat telah sebutkan tadi, kita senantiasa akan berbincang 
dengan pihak Kementerian Perumahan dan Kerajaan Tempatan. Selalunya kita akan 
maklumkan kepada pihak Kementerian dan Jabatan Sisa Pepejal kadar yang kita sanggup 
bayar daripada apa kutipan yang kita dapat daripada rakyat dan kita tidak akan 
membebankan rakyat. Itulah sebab di Kuala Lumpur ini, sehingga hari ini cukai tidak 
dinaikkan. Kadar cukai yang telah kita tetapkan walaupun harga hartanah telah meningkat 
tetapi kadar kita masih kekalkan pada kadar yang lama. Oleh sebab kita tahu kekangan-
kekangan yang akan dihadapi oleh rakyat.   

Kita senantiasa akan berbincang dengan pihak Kementerian Perumahan dan 
Kerajaan Tempatan. Percayalah kerajaan yang ada hari ini merupakan kerajaan yang 
selalu memikirkan masalah rakyat.  Terima kasih.  

Dr. Ong Kian Ming [Serdang]: Jadi, Yang Berhormat Menteri boleh beri 
guarantee atau tidak bahawa tipping fee ini tidak akan naik akibat daripada pembinaan loji 
insinerator ini.  

Datuk Seri Tengku Adnan Tengku Mansor: Yang Berhormat, ini Yang 
Berhormat patut hala tanya kepada masalah tipping fee ini berapa akan dikenakan kalau 
insinerator dibangunkan kepada Kementerian Perumahan dan Kerajaan Tempatan. Saya 
hanya merupakan salah satu PBT yang akan menggunakan facility, dengan izin, yang 
disediakan oleh pihak KPKT.  Terima kasih. 

Tuan Pengerusi [Dato' Haji Ismail bin Haji Mohamed Said]: Baiklah Yang 
Berhormat. Ahli-ahli Yang Berhormat, masalahnya ialah bahawa wang sejumlah 
RM34,375,700 untuk Maksud B.32 di bawah Kementerian Wilayah Persekutuan jadi 
sebahagian daripada Jadual hendaklah disetujukan. 

 [Masalah dikemuka bagi diputuskan, dan disetujukan]  

 [Wang sebanyak RM34,375,700 untuk Maksud B.32 diperintahkan jadi sebahagian 
daripada Jadual] 

 

 

 

 

 



Datuk Seri Tengku Adnan Tengku Mansor: Yang Berhormat Serdang, takkan lah Kementerian Perumahan dan Kerajaan Tempatan tidak berbincang dengan pengguna... Tuan Pengerusi [Dato' Haji Ismail bin Haji Mohamed Said]: Ya, Yang Berhormat Serdang, duduk. Datuk Seri Tengku Adnan Tengku Mansor: ...Fasiliti ataupun pengguna tentang apa yang mereka hendak bangunkan. Sudah pasti mereka akan berbincang dengan pihak kami dan pihak kami akan maklumkan kepada mereka kadar yang boleh kami bayar. Seperti apa yang telah disebutkan pada awal tadi, kadar yang pertama yang telah kami setuju pada awalnya ialah sebanyak RM28.80 satu tan. Selepas ada perbincangan antara pihak KUB Berjaya Enviro di atas yuran pelupusan yang baru, maka dia telah bersetuju dengan kadar RM49.00. Dia telah minta supaya Kerajaan Pusat untuk menampung RM20.20 per tan itu tadi. Terima kasih. Dr. Ong Kian Ming [Serdang]: Yang Berhormat Menteri, saya hendak lebih memahami tentang proses, Yang Berhormat Menteri. Jikalau misalnya, jikalau tipping fee itu naik kepada RM200 satu tan, apa proses perbincangan yang akan dilakukan oleh pihak Kementerian Wilayah Persekutuan, KPKT dan juga DBKL? Ini untuk memastikan bahawa ratepayer di Kuala Lumpur itu tidak dipaksa untuk bayar lebih assessment untuk menampung kos operasi insinerator yang saya rasa akan jauh lebih, berbanding kos tipping fee di Bukit Tagar. Saya rasa Titiwangsa, Setiawangsa, penduduk dan pengundi mereka juga akan dapat kesan negatif akibat daripada kenaikan rate assesment ini. Datuk Seri Tengku Adnan Tengku Mansor: Terima kasih Yang Berhormat Serdang. Apa yang Yang Berhormat telah sebutkan tadi, kita senantiasa akan berbincang dengan pihak Kementerian Perumahan dan Kerajaan Tempatan. Selalunya kita akan maklumkan kepada pihak Kementerian dan Jabatan Sisa Pepejal kadar yang kita sanggup bayar daripada apa kutipan yang kita dapat daripada rakyat dan kita tidak akan membebankan rakyat. Itulah sebab di Kuala Lumpur ini, sehingga hari ini cukai tidak dinaikkan. Kadar cukai yang telah kita tetapkan walaupun harga hartanah telah meningkat tetapi kadar kita masih kekalkan pada kadar yang lama. Oleh sebab kita tahu kekangan- kekangan yang akan dihadapi oleh rakyat. Kita senantiasa akan berbincang dengan pihak Kementerian Perumahan dan Kerajaan Tempatan. Percayalah kerajaan yang ada hari ini merupakan kerajaan yang selalu memikirkan masalah rakyat. Terima kasih. Dr. Ong Kian Ming [Serdang]: Jadi, Yang Berhormat Menteri boleh beri guarantee atau tidak bahawa tipping fee ini tidak akan naik akibat daripada pembinaan loji insinerator ini. Datuk Seri Tengku Adnan Tengku Mansor: Yang Berhormat, ini Yang Berhormat patut hala tanya kepada masalah tipping fee ini berapa akan dikenakan kalau insinerator dibangunkan kepada Kementerian Perumahan dan Kerajaan Tempatan. Saya hanya merupakan salah satu PBT yang akan menggunakan facility, dengan izin, yang disediakan oleh pihak KPKT. Terima kasih. Tuan Pengerusi [Dato' Haji Ismail bin Haji Mohamed Said]: Baiklah Yang Berhormat. Ahli-ahli Yang Berhormat, masalahnya ialah bahawa wang sejumlah RM34,375,700 untuk Maksud B.32 di bawah Kementerian Wilayah Persekutuan jadi sebahagian daripada Jadual hendaklah disetujukan. [Masalah dikemuka bagi diputuskan, dan disetujukan]. [Wang sebanyak RM34,375,700 untuk Maksud B.32 diperintahkan jadi sebahagian daripada Jadual].